എന്ആര്ഇജി വര്ക്കേഴ്സ് സമരം നെന്മാറ : അയിലൂര് പഞ്ചായത്ത് അടിപ്പെരണ്ട ആലംപള്ളത്ത് എന്ആര്ഇജി വര്ക്കേഴ്സ് യൂണിയന് പ്രതിഷേധ സമരം നടത്തി. തൊഴിലുറപ്പ് ദിനം 200 ആക്കുക, 600 രൂപ കൂലി നല്കുക, നഗരങ്ങളില് തൊഴിലുറപ്പ് പദ്ധതി കേന്ദ്ര ഗവണ്മെന്റ് നടപ്പിലാക്കുക, ജാതി വിഭജനം നടത്തി മൂന്ന് കൗണ്ടറുകള് ആയി തരംതിരിക്കുന്നത് പിന്വലിക്കുക, സ്ത്രീ സുരക്ഷ ഉറപ്പുവരുത്തുക, എഴുപത്തി അഞ്ച് ദിനം തൊഴില് പൂര്ത്തീകരിച്ചവര്ക്ക് ഫെസ്റ്റിവല് അലവന്സ് ഉടന് നല്കുക തുടങ്ങിയ ആവശ്യങ്ങള് ഉന്നയിച്ചു നടത്തിയ സമരം യൂണിയന് ജില്ലാ വൈസ് പ്രസിഡന്റ് പി.വി. രാമകൃഷ്ണന് ഉദ്ഘാടനം ചെയ്തു. എം.കണ്ണന് അധ്യക്ഷത വഹിച്ചു. യൂണിയന് കൊല്ലംങ്കോട് ഏരിയ ജോയിന്റ് സെക്രട്ടറി പി.എം.ദേവദാസ്, ഖദീജ മജീദ് തുടങ്ങിയവര് പ്രസംഗിച്ചു. മൊബൈല് ഫോണ് മോഷ്ടാവിനെ പിടികൂടികോയന്പത്തൂര്: ക്ഷേത്രത്തിലെത്തുന്ന ഭക്തരില് നിന്നും വില കൂടിയ മൊബൈല് ഫോണുകള് മോഷ്ടിച്ചിരുന്ന യുവാവിനെ ഭക്തര് പിടികൂടി പോലീസിലേല്പ്പിച്ചു. മേട്ടുപ്പാളയം ഉപ്പുപ്പള്ളം ചന്ദ്രു 19ആണ് അറസ്റ്റിലായത്. മേട്ടുപ്പാളയം വനഭദ്ര കാളിയമ്മന് ക്ഷേത്രത്തിയ തിരുപ്പൂര് രാംരാജ് നഗര് തിരുമലെ സ്വാമി എന്ന ഭക്തന്റെ മൊബെല് ഫോണ് മോഷ്ടിക്കുന്നതിനിടെ ചന്ദ്രുവിനെ ക്ഷേത്രത്തിലുണ്ടായിരുന്നവര് പിടികൂടി പോലീസിലേല്പ്പിക്കുകയായിരുന്നു.